สอบถามค่ะ มีเพศสัมพันธ์กับแฟนแล้วถุงยางรั่ว จึงทานยาคุมฉุกเฉิน จากนั้น1สัปดาห์มีเลือดออกมาเพราะกินยา แล้วตอนนี้ประจำเดือนขาดไป20วันแล้ว แต่มีอาการคล้ายจะเป็นรอบเดือนนะคะ เช่นคัดหน้าอก หงุดหงิด ตรวจครรภืก็ขึ้น1ขีดค่ะ แบบนี้จะท้องไหมคะ หรือแค่ผลจากยาคุม
สวัสดีค่ะ การใช้ยาคุมฉุกเฉินนั้น เป็นการคุมกำเนิดหลังมีเพศสัมพันธ์ โดยต้องกินภายใน 72 ชั่วโมง เพื่อให้ได้ประสิทธิภาพยาประมาณ 80-90%โดยหลังใช้ยาประเภทนี้นั้น อาจมีเลือดออกผิดปกติทางช่องคลอดตามมาได้ในอีก 1-2 สัปดาห์ ร่วมกับประจำเดือนคลาดเคลื่อนไปได้ แต่สุดท้ายแล้วก็ควรจะมา ไม่ควรขาดไปจากที่ควรจะมาถึง 20 วัน ในกรณีนี้จึงอาจจะมีความผิดปกติ เช่นมีการตั้งครรภ์ได้ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ ดังนั้นน่าจะตรวจเจอได้แล้วในตอนนี้ หากตรวจขึ้น 1 ขีดให้ผลลบควรไปยืนยันและหาสาเหตุอื่นๆที่ทำให้ประจำเดือนไม่มาที่รพ.อีกครั้ง การใช้ยาคุมฉุกเฉินไม่ได้มีผลต่อการตรวจครรภ์ ถ้าตั้งครรภ์อย่างไรก็จะตรวจเจอค่ะ